Publication: Magyar Közlöny
Issue: MK-2002-91 (Year: 2002, Number: 91)
Era: 1990-2004
Section: a 7/2002. (VI. 29.) GKM—BM—KvVM együttes rendelethez
Paragraph Index: 489

3. Szemrevételezéses ellenõrzés A mérés megkezdése elõtt szemrevételezéssel kell ellen- õrizni: 3.1. A szerelés nélkül, a felülvizsgáló által választott, az általános mérnöki gyakorlat szerint megbízhatónak minõsíthetõ technológiával ellenõrizhetõ emisszió csökkentõ egységek és rendszerek megléte és állapota. Különös figyelmet kell fordítani a kipufogórendszer (hiánytalanság, tömítettség, állapot, sérülések), a légszûrõ, illetve a kipufogógáz visszavezetõ rendszer, a kipufogógáz kezelõ rendszer, katalizátor, a kartergáz visszavezetés, szekunder levegõ rendszer, párolgási emisszió csökkentõ rendszer és más, a levegõszennyezéssel kapcsolatos érzékelõk és beavatkozók ellenõrzésére. Ellenõrizni kell továbbá a gépkocsi általános környezetszennyezési állapotát (motor vagy egyéb olajszivárgás, hûtõfolyadék vagy légkondicionáló szivárgása stb.). 3.2. A zavarjelzõ (MIL) lámpa hiba jelzése (járó motornál világít) esetén a vizsgálatot meg kell szakítani és a jármûvet NEM FELEL MEG minõsítéssel értékelni. 3.3. A szemrevételezéses ellenõrzés eredménye: — MEGFELEL — NEM FELEL MEG „NEM FELEL MEG” eredmény esetén a gépkocsi felülvizsgálata tovább nem folytatható.

Source: https://magyarkozlony.hu/hivatalos-lapok/a48a9cf1424d68d564d5e98167630fd83cd5205a/dokumentumok/ac4f7dd813244e0ebe54054182fe446f2b4a24f5/letoltes